Paul Fabo

De Paul Fabo, gebuer de 5. Juni 1906 zu Porto-Novo am Kinnekräich Dahomey (haut: Benin), a gestuerwen de 7. September 1973 zu Cotonou am Benin, war e Journalist, Auteur, an Diplomat. Hie war Ambassadeur vun Dahomey am Zaïre, der haiteger Demokratescher Republik Kongo.

1924 schafft hien am Belsche Kongo fir Lever Brothers, déi Palmueleg an Europa vermaart hunn. Duerch eng Bourse konnt hien op der Universitéit Léiwen Sproochwëssenschafte studéieren.

Zu Lëtzebuerg huet hien 2 Artikelen an der A-Z Luxemburger Illustrierte "Ein Schwarzer erzählt von Schwarzen" verëffentlecht. An dësen Artikele kritiséiert hien de Kolonialissem an d'Ausbeutung vu Land a Leit op afrikaneschem Buedem. Well dat Wuert "Neger" offälleg am Sënn vu "Sklav" verstane gëtt, schwätz hie vu "Schwaarzen".

Nom Zweete Weltkrich huet hien als Schrëftsteller geschafft. Wéi Dahomey den 1. August 1960 onofhängeg vun Frankräich gouf, gouf de Paul Fabo vun 1961 bis 1971 Ambassadeur vun der Republik Dahomey am fréiere Belsche Kongo. 

 Am Nationalmusée fir Archeologie, Geschicht a Konscht war vum 8. Abrëll bis de 6. November 2022 eng Ausstellung iwwer d'kolonial Vergaangenheet vu Lëtzebuerg ze gesinn.

Kategorie:Gebuer 1906
Kategorie:Gestuerwen 1973
Kategorie:Kolonialissem
Kategorie:Beninesch Diplomaten
Kategorie:Beninesch Journalisten
Kategorie:Beninesch Auteuren